Сашо Тасевски

**Сашо Тасевски** (роден на  во Скопје) — македонски театарски, филмски и телевизиски глумец, стоечки комичар, писател и колумнист, вработен во Драмскиот театар во Скопје.

## Животопис

Сашо Тасевски во 1995 година дипломирал на катедрата за глумечка игра на Факултет за драмски уметности - Скопје. Во 1998 година се вработил како глумец во Драмски театар во Скопје, каде остварил  преку педесет театарски ролји во матичниот и други театри низ државава, но и како соработник со други театарски институции и проекти. Во 2002 година, добитник е на националната театарска награда за најдобра глумечко остварување на фестивалот Војдан Чернодрински за улогата на ЦИБРА во претставата ТЕТОВИРАНИ ДУШИ. Во 2004 година магистрира театролошки науки на ФДУ, одбранувајќи ја тезата „*Театар во празното*“.

По негово сценарио, во 2008 година е снимена куклената тв-серија за возрасни ВРЕМЕТО ДЕНЕС во режија на познатиот бугарски режисер Боњо Лунгов. Серијата се емитуваше во 46 епизоди на Наша ТВ.

Во 2010 година во Драмски театар е праизведбата на неговата драма ИНТЕРМЕЦО.

Остварува улоги во неколку македонски серии како: Салон Хармони, Сакам да бидам кошаркар, Еурека, Тврдокорни и Преспав, но и во неколку тв-филмови и драми: Дичо Зографот, Девет пораки и други.

Пишувал сценарија за стрипот во неделникот Фокус и колумни за истиот весник, но и за други весници и интернет портали.

### Авторска кариера
Во 2007 е објавена неговата прва збирка драми „Шмизла“ која доживува три изданија. Во годините што следат, објавува уште една збирка драми „Аеродромци“ и четири романи, култниот роман „Пеперутка“, потоа „Угурсуз“, „Принцезата на малиот принц“ и „Отпозади“ со кои создава голема читателска публика.

Остварува и две забележителни улоги во монодрамите, Човекот од соба седум и особено во Секс, Дрога и Рокенрол на сцената на драмскиот Театар во Скопје.

Во 2013 година, добитник е на наградата „Најчитан писател во Македонија“ во сите библиотеки низ државата во конкуренција на странски и домашни писатели која ја доделува НУБ Климент Охридски.

Во 2017 година е назначен за директор на Драмски театар - Скопје.

Во 2023 година ја започнува неговата емисија "Лизгачки старт" на "ЕМ Телевизија" кој е автор и водител на истата до 2024 година.

## Театарски претстави

* Кандид во земјата на чудата
* Кинегонда во Карлаленд
* Арсеник и стара тантела
* Ревизор
* Кумови
* Питачка опера
* Фурка
* Ојдипус тиранос 
* Филоктет
* Роберто Зуко
* Арлекин, слуга на двајва господари
* Стари миризби
* Ферхад и Ширин
* Мефисто
* Сон на летната ноќ 
* Тетовирани души
* Што е тоа што ги тера жените да трчаат по улиците на Мадрид
* Купидона
* Демонот од Дебармаало
* Операција Лир 
* Мечка
* Доктор Фауст
* Позитивно мислење
* Магдо љубов моја 
* Три сестри
* Секс, дрога, рокенрол
* Лет над кукавичјото гнездо
* Буре барут
* Фамилија Адамс
* Куршуми над Бродвеј

## ТВ-драми

* Дичо Зографот
* Диоген 
* Глигор Прличев

## Филмографија

## Наводи

Категорија:Живи луѓе
Категорија:Глумци од Скопје
Категорија:Македонски театарски глумци
Категорија:Македонски телевизиски глумци
Категорија:Македонски филмски глумци
Категорија:Македонски стоечки комичари
Категорија:Апсолвенти на Факултетот за драмски уметности - Скопје